**ОБЩИНСКА ИЗБИРАТЕЛНА КОМИСИЯ ЛОВЕЧ**

ПРОТОКОЛ № 37/01 юни 2023 г.

от заседание на Общинска избирателна комисия Ловеч

Днес, 01 юни 2023 г., от 12.15 ч в гр. Ловеч, ул. „Търговска”№ 22, се проведе заседание на Общинска избирателна комисия Ловеч. На заседанието присъстват членове на комисията както следва:

|  |  |
| --- | --- |
| ПРЕДСЕДАТЕЛ: | Валентина Стефанова Недялкова |
| ЗАМ.-ПРЕДСЕДАТЕЛ: | Стойо Иванов Ковачев |
| ЗАМ.-ПРЕДСЕДАТЕЛ: | Алие Мутова Хасанова |
| СЕКРЕТАР: | Петко Георгиев Петков |
| ЧЛЕНОВЕ: | Илица Тодорова Петрова |
|  | Йордан Василев Василев |
|  | Десислав Стефанов Гецов |
|  | Филип Игнатов Филипов |
|  | Антоанета Дончева Борджиева |
|  | Мариетка Енева Боджакова |

Присъстват 10 от общо 13 члена на Комисията. Отсъстват Анна Дочева Михайлова, Румен Петров Ралчев и Таня Димитрова Георгиева. Всички членове са уведомени по телефона. Публикувано е и съобщение на интернет страницата на ОИК Ловеч за датата и часа на заседанието, както и проект на дневен ред.

Присъстват повече от половината членове, поради което на основание чл. 85, ал. 3 от Изборния кодекс е налице необходимия кворум. Председателят откри заседанието на ОИК Ловеч.

Председателят оповести следния проект на дневен ред:

1. Констатиране и обявяване прекратяване на пълномощията на кмет на кметство Малиново;
2. Разни.

Председателят подложи на гласуване така обявения проект на дневен ред. Бе проведено гласуване и с 10 гласа „За” (Валентина Стефанова Недялкова; Стойо Иванов Ковачев; Алие Мутова Хасанова; Петко Георгиев Петков; Илица Тодорова Петрова; Йордан Василев Василев; Десислав Стефанов Гецов; Филип Игнатов Филипов; Антоанета Дончева Борджиева; Мариетка Енева Боджакова) и 0 „Против” на основание чл. 87, ал. 1, т. 1 от Изборния кодекс, Общинска избирателна комисия Ловеч прие обявения дневен ред.

**Точка първа:**

Председателят докладва, че в ОИК - Ловеч на 31.05.2023 г. са получени документи с вх. №296/31.05.2023 г. удостоверяващи настъпили факти и обстоятелства, на основание на които по закон (ex lege) предсрочно са прекратeни пълномощията на кмет на кметство Малиново, община Ловеч – основание по чл. 42, ал. 1, т. 1 от Закона за местното самоуправление и местната администрация.

Мотиви: Към писмо с вх. № 295/31.05.2023 г. от Председателя на Общински съвет Ловеч е приложено заявление с вх. № ОС-215-1/30.05.2023 г. от г-н Ибрахим Ахмедов Абдиев. След като разгледа представените документи ОИК Ловеч установи, че Ибрахим Ахмедов Абдиев е обявен за избран за кмет на кметство Малиново, обл. Ловеч с Решение № 185-МИ от 28.10.2019 г. на ОИК Ловеч, както и съгласно чл. 38, ал. 4 от ЗМСМА са възникнали пълномощията му като кмет на кметство с полагането на клетвата по чл. 32, ал. 1 от ЗМСМА. С подаването на заявлението, той е изразил изрично желание за прекратяване на пълномощията. Налице са условията на чл. 42, ал. 1, т. 1 от ЗМСМА, а именно пълномощията на кметовете се прекратяват при подаване на оставка чрез председателя на общински съвет до общинска избирателна комисия. ОИК Ловеч констатира, че оставката е подадена на 30.05.2023 г. и следователно пълномощията се считат прекратени, считано от тази дата. Поради това и на основание чл. 42, ал. 4 от ЗМСМА Общинска избирателна комисия Ловеч следва обяви прекратяване на пълномощията на кмета на кметство Малиново Ибрахим Ахмедов Абдиев. Същевременно и на основание чл. 42, ал. 5 от ЗМСМА на обжалване подлежат само отказите на ОИК по чл. 42, ал. 4 от ЗМСМА във вр. с ал. 1, т. 1 от ЗМСМА. Тъй като до края на мандата остава по-малко от една година, частични избори не се произвеждат. Препис от решението следва да се изпрати и на Председателя на Общински съвет Ловеч и на Централна избирателна комисия в тридневен срок от влизането в сила.

Предложението бе подложено на гласуване. С 10 гласа „За” (Валентина Стефанова Недялкова; Стойо Иванов Ковачев; Алие Мутова Хасанова; Петко Георгиев Петков; Илица Тодорова Петрова; Йордан Василев Василев; Десислав Стефанов Гецов; Филип Игнатов Филипов; Антоанета Дончева Борджиева; Мариетка Енева Боджакова) и 0 „Против“ и на основание чл. 87, ал. 1, т. 1 във връзка с чл. 463 от Изборния кодекс и чл. 42, ал. 4 във връзка с чл. 42, ал. 1, т. 1, Общинска избирателна комисия Ловеч

**Р Е Ш И :**

Констатира и обявява предсрочното прекратяване на пълномощията на Ибрахим Ахмедов

Абдиев, ЕГН \*\*\* – кмет на кметство Малиново, община Ловеч.

Уведомява Централната избирателна комисия, като изпраща копие от това решение, заедно с документите, установяващи основанието за предсрочното прекратяване.

Решението на основание чл. 42, ал. 5 ЗМСМА не подлежи на оспорване.

След изчерпване на дневния ред заседанието бе закрито в 12.40 часа.

ПРЕДСЕДАТЕЛ:

/Валентина Недялкова/

СЕКРЕТАР:

/Петко Петков/